**INDUTRIJSKO-OBRTNIČKA ŠKOLA**

**SLAVONSKI BROD,** Kumičićeva 55

**Stručni aktiv strojarstva**

Slavonski Brod, 20.8.2014.

**Svim članovima Aktiva strojarstva**

**O v d j e**

**P O Z I V**

Na 2. sjednicu aktiva

dana 1.9..2014. u 10 sati

učionica 2V

**D n e v n i r e d:**

1. Usvajanje zapisnika sa prethodne sjednice Aktiva.

2. Definiranje kompetencija i ishoda učenja za pojedina zanimanja – rasprava o materijalima radnih grupa.

3. Predmetni kurikulumi – diskusija

4. Nastavna pomagala i učila – potrebe

5. Povezivanje teorijske i praktične nastave – zadaci

6. Odgovor pedagoginje Snježane Birtić vezano za postavljeno pitanje o popravcima i ocjenama iz prakse za učenike koji imaju nastavu po programima JMO.

7. Razno

**Napomena:**

* Članovi Aktiva su svi nastavnici koji predaju predmete iz strojarske struke i svi stručni učitelji koji drže praktičnu nastavu iz strojarske grupe.
* Kompletni materijali za sjednicu Aktiva biti će postavljeni na web stranici škole najkasnije 7 dana prije sjednice

**Posebno pozvani:**

- Ravnatelj IOŠ – Luka Mladinović, prof.el.

- Pedagoginja IOŠ – Snježana Birtić, prof.

- Koordinator za kvalitetu – Tomislav Ćosić,dipl.ing.str.

- Koordinator samovrijednovanja – Marta Živatović,

 Voditelj Aktiva:

 Željko Habek, dipl.ing.str.

**VAŽNO** uz dnevni red sjednice Aktiva strojarstva 1.9.2914.

**Ad.1:**

Zapisnik sa 1. Sjednice Aktiva strojarstva IOŠ nalazi se u prilogu.

**Ad. 2:**

- U prilogu dnevnog reda dostavlja se materijal: ISHODI UČENJA za zanimanje ZAVARIVAČ, kao primjer za korištenje radnim grupama koje pišu ishode učenja za ostala zanimanja.

- Kao što je vidljivo u dnevni red nisu uvršteni ishodi učenja za pojedine predmete. Na sjednici Aktiva koja će se održati u petak 12.9.2014. biti će uvrštena ta točka dnevnog reda.

**Ad.3:**

- kratak uvodni dio ovoj točki dnevnog reda dati će voditelj Aktiva Željko Habek.

**Ad.4:**

- u pripremi sjednice važno je da svi oni koji imaju prijedloge za nova nastavna pomagala i učila ili bilo što drugo što bi poboljšalo organizaciju nastave dostave pisani prijedlog i obrazloženje voditelju aktiva do početka sjednice Aktiva. Usmeni neobrazloženi prijedlozi neće se razmatrati.

**Ad.5:**

- vezano uz ovu točku dnevnog reda ideja je da se nastava tehnologije pojedinih zanimanja, kao i predmeti koji su usko povezani sa izradom dokumentacije za radionicu povežu s praktičnom nastavom. Idealan scenarij povezivanja bio bi takav da učenici usvajajući gradivo određenih predmeta u teorijskom dijelu svoje znanje implementiraju u tehničko-tehnološku dokumentaciju po kojoj će provoditi praktične vježbe u radionici. Na taj način, dnevnik praktične nastave postaje suvišan, a dokumentacija i izradak učenika su dovoljan dokaz da je on usvojio ta znanja. Mentori praktične nastave koja se obavlja izvan prostora IOŠ, dužni su s vanjskim partnerima dogovoriti ishode učenja i način kako povezati praktičnu nastavu i teorijske predmete, te koja će dokumentacija biti dokaz da je učenik savladao zahtjevani program.

**Ad.6:**

Odgovor pedagoginje Snježane Birtić (14.srpnja 2014. U 15:38 sati) dostavljam u cijelosti:

„Poštovani!

Još od objavljivanja „Pravilnika o načinu ostvarivanja programa naukovanja i stručnog osposobljavanja….“ (NN 18.5.2004.) koji je popraćen stručnim tumačenjem (VIDI PRILOG 1) – svima mora biti jasno (ukoliko su pismeni i razumni) što u tim dokumentima piše, te što treba poduzeti sukladno njima.

Sve sporne situacije davno su raspravljene i dogovoreno je stručno postupanje.

Odstupanja od zakonskih odredbi i dogovora STVAR JE ZABORAVLJIVOSTI NEKIH DJELATNIKA I RADNE NEDISCIPLINE.

Sve moramo utvrđivati od početka, svake godine, kao da smo đaci ponavljači.

1) Nastavna godina za JMO zanimanja traje DO 40 TJEDANA: to znači konkretno – za 35 tjedana (redovna nastava – iako uvijek bude i više tjedana) mogu odraditi do max. 840 sati (735 – 840); to je za većinu učenika dovoljan broj sati da im se zaključi ocjena; dalje – učenici mogu u naredna dva tjedna do ljetnog popravnog roka odraditi još puna dva tjedna (98 – 128 sati), što je i više nego dovoljno za zaključivanje ocjene.

2) Nastavnik može na kraju nastavne godine najnormalnije zaključiti ocjenu učeniku – čak i ako mu nedostaje mali broj sati nastave (zato što je u okvirnom nastavnom planu broj sati PN više puta izrican aproksimativno);

3) Ukoliko učeniku nedostaje značajan broj sati nastave treba utvrditi sljedeće:

 - ako su to neopravdani sati, je li učenik za njih dobio odgojnu mjeru;

 - ako su to opravdani sati učenik ih mora hitno odraditi u dogovoru s nastavnikom - u tom slučaju mu se ne zaključuju ocjene dok ne odradi praksu;

 - ako učenik ima veliki broj sati izostanaka – ONDA JE PROBLEM I U NASTAVNIKU KOJI NIJE OVO NA VRIJEME UOČIO TE NEŠTO U DOGOVORU S MAJSTOROM I RODITELJEM NA VRIJEME PODUZEO JER OVAKVE SITUACIJE NISU ZAKONITE – učeniku se mora sugerirati ponavljanje razreda uz promjenu zanimanja. Ne može nastavnik koji prati praktičnu nastavu na kraju nastavne godine reći – „učenika nema cijele godine na praksi“ jer to govori da on sam nije ništa poduzeo da to prevenira, spriječi ili sankcionira.

4) NAJVAŽNIJE OD SVEGA – IMA LI UČENIK OCJENA IZ PN, KAKO IH JE OSTVARIO I ZAŠTO – ako majstor u radionici kaže: „njega nema mjesec dana“ pa mu onda potpiše sate i ocjene za taj mjesec – treba sjesti s tim majstorom već na početku šk.g. i dogovoriti postupanje u takvim situacijama – ako ćemo ignorirati njegove riječi – onda to nećemo ni spominjati u školi jer time sebe diskreditiramo – a ako ovakve izjave nećemo ignorirati onda to moramo majstoru jasno dati do znanja na početku, pa nam neće to ni govoriti.

Članak 15. iz citiranog Pravilnika kaže: „ U praktičnom dijelu naukovanja uspjeh naučnika prati se ocjenjivanjem svake radne zadaće koja se realizira u obrtničkoj radionici ili u srednjoj strukovnoj školi.“ DA BISMO TO MOGLI – MORAMO U PLANIRANJU DEFINIRATI KOJE ĆEMO TO RADNE ZADAĆE OCJENJIVATI I S TIME UPOZNATI I MAJTORE . PLAN SE DONOSI U DOGOVORU S ČLANOVIMA RAZREDNOG VIJEĆA, UKLJUČUJUĆI I STRUKOVNOG UČITELJA U ŠKOLI. PLAN I PROGRAM SE ODNOSE MAJSTORU U RADIONICU.

Posebno poglavlje je kontrola OBILASKA UČENIKA (NAUČNIKA) U MAJSTORSKIM RADIONICAMA – anketirati ćemo sve učenike i majstore jednom mjesečno – pa ćemo vidjeti tko je zaradio svoje sate iz norme, a tko je oštetio državu i učenike.

Izvanredni kontrolni ispit (popravni ispit iz stručno teorijskog i/ili praktičnog dijela u jesenskom roku) – NIJE PUKI POPRAVNI ISPIT – on ima i teorijski i praktični dio a sadržaj mu utvrđuje komisija u sastavu: nastavnik stručne teorije, strukovni učitelj iz škole i majstor iz vanjske radionice.

Kao što vidite, želeći olakšati život nastavnicima i djeci, maksimalno fleksibilno prilagođavamo propise (tako rade svi normani ljudi i humanisti), ali ako netko nije zadovoljan, možemo mi to i doslovno (da ne kažem ograničeno, nefleksibilno) pa ćemo vidjeti tko tu gubi a tko dobiva.

Ja sam za dogovor!

Imamo se mi još za divanit.

Pozdrav, Snježana“

**Ad.7:**

-